(317,4 милиона тона) е около пет пъти по-голямо от общото производство на Русия, Украйна, Иран и Бразилия, взети заедно (57,4 милиона тона). Това е показател за съществуващия в КНР огромен производствен капацитет по отношение на сходния продукт.
 (501)
 На трето място, при разследването се потвърди, че през разследвания период трима от четиримата включени в извадката китайски производители износители са работили при средно използване на капацитета 65 %. При четвъртия производител износител капацитетът е използван над 80 %. Това означава, че само при четири дружества общият свободен капацитет за производство на разглеждания продукт е над 15 милиона метрични тона. Това е друг показател за свободния производствен капацитет по отношение на сходния продукт. Ако се допусне, че съотношенията са подобни при другите китайски производители на ГВП, може да се направи извод, че в КНР е налице голям общ свободен капацитет за производство на тези продукти.
 (502)
 Освен това пазарът на Съюза е отворен пазар със значителен внос от няколко държави, както е показано в таблицата в съображение 564. Както се вижда от таблица 4 в съображение 419, китайските производители износители са изнасяли за пазара на Съюза най-вече от 2012 г. нататък и бързо са увеличили пазарния си дял чрез внос на ниски цени за сметка на другите стопански субекти, в т.ч. производителите от Съюза. Това доказва, че за китайските производители износители навлизането на пазара се е оказало сравнително лесно и много успешно по време на разглеждания период, което е показател за привлекателността на пазара на Съюза както за тях, така и за други производители износители.
 5.2.3.2. Капацитет за усвояване в трети държави
 (503)
 В съответствие с член 8, параграф 8, втора алинея, буква в) от основния регламент Комисията направи анализ дали за китайските производители износители са налице други експортни пазари, които да поемат евентуален допълнителен износ.
 (504)
 Във връзка с това китайското правителство заяви, че износът за Виетнам и Южна Корея е приблизително два пъти по-голям от обема на износа за Съюза, а износът за държавите от Близкия Изток и Пакистан е приблизително същият, както за ЕС.
 (505)
 При все това Комисията отбелязва, че някои (големи) експортни пазари са все по-труднодостъпни за китайските производители износители поради мерки за търговска защита (например в САЩ, Малайзия, Индия и Мексико) и/или разследвания (например в Тайланд) или увеличени мита (в Южна Африка).
 (506)
 Данните относно капацитета на трети държави за усвояване, които станаха достъпни след юли 2016 г., показват, че:
 —
 От една страна, през януари 2016 г. Малайзия прекрати разследване срещу Китай и някои други държави за налагане на защитни мерки по отношение на горещовалцовани рулони, а през април 2016 г. Турция прекрати антидъмпингово разследване във връзка с вноса на горещовалцовани рулони от Китай, Франция, Япония, Румъния, Русия, Словакия и Украйна;
 —
 От друга страна, Индия наскоро наложи окончателни мита в рамките на разследване за налагане на защитни мерки по отношение на горещовалцовани плоски листове и плочи от легирани и нелегирани стомани. Освен това Бразилия започна антидъмпингово разследване във връзка с вноса на горещовалцована плоска въглеродна стомана. На последно място, турски производители подадоха нови петиции